12.5.2022.
HR
Službeni list Europske unije
C 194/85
FPT-u dodijeliti 17,5 milijardi EUR.
S obzirom na dramatično ubrzavanje tempa dekarbonizacije koje će paket za ostvarivanje cilja od 55 % iziskivati uglavnom u automobilskoj industriji, bit će potrebni dodatni resursi kako bi se pronašlo rješenje za socijalne posljedice mjera za smanjenje emisija u regijama koje ovise o lancu opskrbe u automobilskom sektoru.
4.
Posebne napomene 4.1.
EGSO naglašava da ograničenja flote pružaju vrlo snažan i učinkovit poticaj tehnološkim promjenama u industriji.
Europska automobilska industrija započela je put prema vozilima bez emisija najviše zahvaljujući tom regulatornom poticaju.
Ambicioznijim ograničenjima za flotu osigurat će se da Europa postane prvi klimatski neutralan kontinent do 2050.
4.2.
EGSO se slaže s mišljenjem da bi novo registrirani automobili i kombiji u Europskoj uniji trebali omogućiti stopostotno smanjenje emisija iz voznog parka EU-a do 2035.
EGSO ističe da se taj cilj smanjenja može ostvariti samo ako su svi okvirni uvjeti optimalno međusobno povezani te ako se kupce (diljem Europske unije) može uvjeriti da se prebace na vozila s nultim emisijama.
Stoga je važno uvesti potrebnu infrastrukturu za punjenje ondje gdje ljudi žive, rade i obavljaju svoje svakodnevne aktivnosti, pritom osiguravajući da im ta infrastruktura odgovara.
4.3.
EGSO podupire smanjenje ciljnih vrijednosti emisija CO2 od 55 % za cijeli vozni park EU-a za nove osobne automobile (u usporedbi s ciljnim vrijednostima za 2021.) od 2030.
EGSO ističe da je, s obzirom na specifične proizvodne i razvojne cikluse u automobilskoj industriji, potrebno odmah donijeti odluke koje su potrebne za ostvarenje tog cilja.
4.4.
Iako općenito podupire smanjenje ciljnih vrijednosti od 50 % za laka komercijalna vozila, EGSO skreće pozornost na specifični proizvodni i razvojni ciklus te na uobičajenu uporabu tih vozila.
EGSO izražava zabrinutost da će bez uspostavljene infrastrukture za punjenje koja je potrebna kako bi se poduprla tranzicija, biti teško ostvariti ciljeve smanjenja emisija te stoga mogu biti potrebni dodatni kriteriji.
4.5.
EGSO ponavlja svoj poziv iz 2018.
godine da se u okviru evaluacije postojeće uredbe sredinom provedbenog razdoblja (koja je prvotno bila zakazana za 2024.) utvrdi trenutačno stanje u pogledu kvalifikacija, osposobljavanja i prekvalifikacije zaposlenika te provede analiza na temelju najnovijih podataka o tome u kojim je područjima nužno poduzeti (dodatne) mjere za daljnji razvoj vještina i kvalifikacija zaposlenika za potrebe strukturne promjene u automobilskoj industriji.
(26) EGSO ponavlja da bi te aspekte trebalo uključiti u predložene odredbe o upravljanju i praćenju, koje se moraju temeljiti na ispitivanjima stvarnih emisija tijekom vožnje.
4.6.
Revizija Uredbe o utvrđivanju standardnih vrijednosti emisija CO2 mora se temeljiti na tehnološkoj neutralnosti, pritom imajući na umu da svaka opcija ne nudi visoku energetsku učinkovitost.
Iako je elektrifikacija očito vodeća opcija kad je riječ o dekarbonizaciji cestovnog prometa, to možda nije najpogodnija opcija za prijevoz koji uključuje teža vozila ili velike udaljenosti.
Kao što je Komisija istaknula u svojoj Komunikaciji iz 2018.
naslovljenoj „Čist planet za sve”, potrebno je razmotriti širok raspon tehnologija te pristup EU-a temeljiti na tehnološkoj neutralnosti.
Baterije, vodik, napredna biogoriva, biometan i e-tekućine imat će ulogu u dekarbonizaciji prometnog sustava.
EGSO podupire načelo „tehnološke neutralnosti” i ističe potrebu da se u mješavini za mobilnost zadrže svi pogonski sklopovi koji udovoljavaju standardima za emisije CO2 u skladu s ciljevima europskog zelenog plana. 4.7.
Sukladno svojem prethodnom mišljenju, (27) EGSO napominje da se, unatoč svim koristima, pristup „iz ispušne cijevi” koji je odabran u nacrtu uredbe mora dopuniti drugim instrumentima politike.
Paketom mjera „Spremni za 55 %” mora se osigurati pristup koji se temelji na životnom ciklusu i izbjeći elektrifikacija cestovnog prometa koja će voditi prebacivanju emisija na početak vrijednosnog lanca.
Revizijom sustava EU-a za trgovanje emisijama te Direktive o energiji iz obnovljivih izvora mora se osigurati da se elektrifikacija cestovnog prometa i dekarbonizacija proizvodnje električne energije odvijaju istim tempom.
4.8.
Trenutačni tržišni plasman pokazuje da hibridna tehnologija s mogućnošću napajanja može poslužiti kao polazna točka i prijelazna tehnologija za pomoć pri ostvarivanju klimatskih ciljeva u prometnom sektoru.
Međutim, mora se osigurati da se hibridna vozila većinom upotrebljavaju isključivo na električni pogon, uz često punjenje.
U cilju suprotstavljanja sve intenzivnijoj raspravi o obmanjujućem označivanju hibridnih vozila na punjenje, potrebno je brzo poduzeti mjere za povećanje udjela „električnih putovanja”, uključujući:
(26) (27)
SL C 227, 28.6.2018., str. 52., točke 1.6 i 4.13.
SL C 227, 28.6.2018., str. 52.